בקרב הרביעי, "השד" בריי וויאט הגן על האליפות האוניברסלית נגד דניאל בריאן. בריאן ביצע על "השד" את מהלך הראנינג ני, שלא הספיק לו כדי לבצע ספירת שלוש מוצלחת. בריאן ביצע על "השד" את סדרת מהלכי בעיטות ה-"Yes" ושלושה מהלכי מיסיל דרופקיק. בזמן שבריאן טיפס לחבל העליון, "השד" תפס את בריאן במהלך המנדיבל קלאו אשר גרם לבריאן להתעלף. כתוצאה מכך, "השד" הצמיד את כתפיו של בריאן לניצחון, שהקנה לו הגנה מוצלחת על התואר.
לאחר מכן היה קרב הדחות גברים משולש חמישה נגד חמישה נגד חמישה בין קבוצת Raw (סת' רולינס, רנדי אורטון, קווין אואנס, ריקושט ודרו מקינטייר) לבין קבוצת סמאקדאון (רומן ריינס, מוסטפא עלי, ברון סטרומן, המלך קורבין ושורטי ג'י) לבין קבוצת NXT (תומאסו צ'אמפה, דמיאן פריסט, מאט רידל, קית' לי, ואלוף בריטניה, וולטר). מקינטייר ביצע על וולטר את מהלך הסיום שלו, ה-Claymore, והדיחו מהקרב. שורטי ג'י הוצמד על ידי אואנס לאחר שביצע עליו את מהלך הפרוג ספלאש. צ'אמפה ביצע על אואנס את מהלך הספייק DDT, הצמיד והדיח אותו. אורטון ביצע על פריסט את מהלך הסיום שלו, ה-RKO, כדי להדיח אותו מהקרב, אך רידל ניצל זאת כדי לבצע הצמדה מפתיעה ומוצלחת על אורטון. רידל הודח בעצמו על ידי קורבין לאחר שאורטון התעצבן על רידל וביצע עליו את מהלך ה-RKO. לאחר תיגרה שפרצה מחוץ לזירה, סטרומן הודח כתוצאה מספירת חוץ. לאחר מכן, קורבין ביצע על ריקושט את מהלך הסיום שלו, ה-End of Days, והדיח אותו מהקרב. עלי הודח מהקרב על ידי רולינס, שביצע עליו את מהלך הסטומפ. מקינטייר היה הבא בתור שהודח לאחר שריינס ביצע עליו את מהלך הספיר. קורבין הודח מהקרב לאחר שחברו לקבוצה, ריינס, ביצע עליו את מהלך הספיר, וצ'אמפה ניצל זאת כדי להצמידו. רולינס וריינס שיתפו פעולה ביניהם לזמן קצר וניסו לבצע על צ'אמפה את מהלך המשותף שלהם על שולחן השדרנים, שהיה מוכר ומזוהה עם קבוצת "המגן", שבה לקחו חלק. מנגד, קית' לי הגיע ונחלץ לעזרת צ'אמפה. בחזרה בזירה, רולינס ביצע על צ'אמפה את מהלך הסטומפ והדיח אותו מהקרב. לעומת זאת, לי ביצע על רולינס את מהלך ה-Fireman’s Carry Jackhammer והדיח אותו. לי המשיך במומנטום שלו וביצע על ריינס את מהלך הספיריט בומב, אך לא הצליח להצמיד אותו לניצחון. בזמן שלי ניסה לבצע את מהלך המונסולט, ריינס חמק מכך וביצע עליו את מהלך הספיר ומיד לאחר מכן הצמיד אותו לניצחון בקרב. ריינס היה השורד האחרון בקרב, שהעניק לקבוצת סמאקדאון את הניצחון בקרב והעלה את מאזן המותג ל-2 נקודות, כש-NXT היה עם 3 נקודות, ו-Raw עם נקודה אחת בלבד. לאחר הקרב, ריינס הביע את הכבוד שלו כלפי קית' לי.
הקרב הלפני אחרון היה קרב על אליפות העולם של המותג Raw, שבו ברוק לסנר (שלווה לקרב על ידי פול היימן) הגן על אליפות ה-WWE נגד ריי מיסטריו בקרב ללא חוקים וללא פסילות. כשהפעמון צלצל, מיסטריו מיהר לצאת מהזירה כדי לאחוז בצינור ברזל, אך לסנר מנע ממנו להשתמש בו ולאחר מכן נטל את השליטה בקרב. בנו של מיסטריו, דומיניק, רץ לזירה עם מגבת בידו, כדי לעצור את המתקפות הבלתי פוסקות של לסנר. בזמן שדעתו של לסנר הוסחה, מיסטריו תקף אותו בעזרת מכה מתחת לחגורה, כך שגם דומיניק ביצע מכה נוספת מתחת לחגורה על לסנר. האב והבן תקפו את לסנר בעזרת הצינור מברזל וכיסא, בהתאמה, ולאחר מכן ביצעו עליו פעמיים את מהלך ה-619 ופרוג ספלאש, אך מיסטריו עדיין לא הצליח להשיג הצמדה ולנצח בקרב. כשהשניים ניסו לבצע פעם נוספת את מהלכי הפרוג ספלאש, לסנר תפס במהרה את דומיניק וביצע עליו את מהלך הג'רמן סופלקס. לאחר מכן, לסנר תפס את מיסטריו באוויר, ביצע עליו את מהלך הסיום שלו, ה-F-5, והצמיד אותו לניצחון אשר הקנה לו הגנה מוצלחת על התואר.
הקרב המרכזי.
הקרב המרכזי היה קרב אלופות משולש בין אלופות הנשים של המותגים השונים, אלופת הנשים של Raw, בקי לינץ', לבין אלופת הנשים של סמאקדאון, ביילי, לבין אלופת הנשים של NXT, שיינה בייזלר. השלוש הציגו את יכולות ההתקפה שלהן במהלך הקרב, כך שכל אחת ביצעה על האחרת את מהלך הסיום המזוהה עימה. סיום הקרב התנהל כך שבזמן שלינץ' שכבה מחוץ לזירה, ביילי ניסתה לבצע על בייזלר את מהלך ה-Diving Elbow Drop, אך מנגד, בייזלר תפסה אותה וביצעה עליה את מהלך ההכנעה שלה, הקיריפודה קלאץ'. לביילי לא נותר שום דבר מלבד להיכנע ובעקבות זאת בייזלר ניצחה בקרב, העניקה ל-NXT את הנקודה האחרונה בהתמודדות בין המותגים, שגרמה למותג לזכות בעליונות המותגים עם 4 נקודות, בעוד שסמאקדאון היה עם 2 נקודות ו-Raw עם נקודה אחת בלבד. לאחר הקרב, לינץ' תקפה את בייזלר וביצעה עליה את מהלך הלג דרופ אל תוך שולחן השדרנים.
תוצאה לאורך זמן.
בתוכנית Raw לאחר מכן, במהלך דיון "בית העירייה" עקב התצוגה של Raw באירוע סדרת ההישרדות, סת' רולינס ביקר את חברי הרוסטר, שהקיפו את הזירה, על היכולות שלהם באירוע. הוא ביקר את היכולות של קפטנית קבוצת Raw, שארלוט פלייר, רנדי אורטון וריי מיסטריו (על כך שלא הצליח לזכות באליפות ה-WWE), כמו גם הצמד The Authors of Pain (אקאם ורזאר) על כך שלא נטלו חלק באירוע. אט אט, על גבי הביקורות שהוטחו בפניהם, החלו לעזוב המתאבקים את מתחם הזירה. לאחר מכן, רולינס העביר מסר לקווין אואנס, שנשאר אחרון. הוא שוב פקפק בנאמנותו של אואנס ל-Raw, ואף הטיח בפניו האשמות שהוא ניסה לחקות את רולינס. בתגובה, אואנס ביצע על רולינס את מהלך הסטאנר, כשלאחר מכן איתגר אותו לקרב. במהלך הקרב שהתנהל ביניהם, AOP נכנסו לזירה. אואנס סטר לאקאם, מה שהוביל לכך שהצמד תקף את אואנס, ובכך האחרון ניצח בקרב כתוצאה מפסילה. לאחר מכן, AOP הפנו את תשומת ליבם אל עבר רולינס, שהיה דרוך למאבק, אך הם החליטו לעזוב את הזירה. רולינס ניצל זאת ותקף את אואנס בעזרת שני מהלכי סטומפ, מה שיכול היה לבשר על תחילת מעבר דמותו של רולינס אל הדמות הרעה.
קרב על אליפות ארצות הברית בין AJ סטיילס להומברטו קאריו נקבע לתוכנית. מנגד, חברי קבוצת ה-O.C. (לוק גאלוס וקארל אנדרסון) תקפו את קאריו במהלך כניסתו לזירה, מה שמנע ממנו להשתתף בקרב המתוכנן. עקב התקרית, ריקושט, דרו מקינטייר, רנדי אורטון וריי מיסטריו דרשו קרב על התואר במקום קאריו. כתוצאה מכך, קרב מרובע ביניהם נקבע ובו המנצח יתחרה נגד סטיילס על אליפות ארצות הברית מאוחר יותר באותו הערב. מיסטריו ניצח בקרב המרובע, ואף גבר על סטיילס בקרב ביניהם על התואר לאחר עזרה מרנדי אורטון והפך לאלוף ארצות הברית בפעם השנייה בקריירה שלו.
עקב האירועים אשר התרחשו בקרב הדחות הנשים בין הקפטנית של קבוצת Raw, שארלוט פלייר וחברתה לקבוצתה, אסקה, קרב בין השתיים נערך בתוכנית Raw, שבו אסקה גברה על פלייר לאחר עזרה קלה מחברתה, קיירי סיין, ולאחר ששוב אסקה ירקה את התרסיס הירוק בפניה.
סמאקדאון.
בתוכנית סמאקדאון באותו השבוע, הקפטן של קבוצת סמאקדאון, רומן ריינס, פתח את התוכנית. ריינס הודה לחבריו לקבוצה, חוץ מהמלך קורבין, שאליו פנה לצאת החוצה. קורבין טען שקבוצת סמאקדאון ניצחה בגללו. עוד אמר, שריינס בגד בקבוצתו, כשתקף אותו. ריינס איתגר את קורבין לקרב, לעומת זאת, קורבין הציג את דולף זיגלר ורוברט רוד, כשהאחרון איתגר את ריינס במקום קורבין, בקרב שבו ריינס ניצח. לאחר הקרב, תיגרה החלה בין השלושה לבין ריינס.
האלוף האוניברסלי, "השד" בריי וויאט איתגר את בריאן לקרב נוסף על התואר, כשבריאן אימץ את תנועת ה-"Yes", שעימה הזדהה בתחילת הקריירה. בריאן נענה לאתגר זה בחיוב. "השד" הופיע ותקף את בריאן, כשתלש את שיערו של בריאן. כמו כן, "השד" הציג עיצוב חדש לחגורת האליפות.
אלופת הנשים של סמאקדאון, ביילי וקפטנית קבוצת סמאקדאון, סשה בנקס, הצהירו שהן לא הפסידו באירוע סדרת ההישרדות, מפני ש-NXT היו יותר טובים, אלא מפני ששאר הסגל של סמאקדאון אכזבו את המותג לרעה. בנקס וביילי ביקרו בחריפות את תצוגותיהן של מתאבקות קבוצת סמאקדאון, כשאת הביקורת האחרונה ספגה לייסי אוואנס. מנגד, אוואנס יצאה אליהן כדי להתעמת ואף ביצעה על בנקס את מהלך ה-Women's Right.
בתוכנית NXT באותו השבוע, כל הרוסטר של NXT (כולל NXT UK) חגגו את עליונות המותג על גבי Raw וסמאקדאון באירוע סדרת ההישרדות, לעומת זאת, קבוצת The Undisputed Era הגיעה וקטעה את החגיגות. אדם קול טען שהסיבה היחידה לניצחון של NXT הייתה הודות לקבוצה שלו. תומאסו צ'אמפה הזכיר לקול שהקבוצה שלו הפסידה באירוע WarGames ואף הצהיר שהימים שלהם כאלופים ספורים, כך שעכשיו צ'אמפה החליט להתמקד בחגורת אליפות ה-NXT של קול. לאחר מכן, באלור הפריע. בתגובה, צ'אמפה איתגר את באלור לקרב, שהאחרון נענה אליו בחיוב. באלור גבר על תומאסו צ'אמפה לאחר הסחת דעת מצד אדם קול; לאחר הקרב, באלור בעט בפניו של קול בעזרת בעיטת מספרת.
ריאה ריפלי התעמתה פנים מול פנים נגד אלופת הנשים של NXT, שיינה בייזלר, זאת לאחר שבירכה אותה על ניצחונה בקרב שלה נגד אלופת הנשים של Raw, בקי לינץ' ואלופת הנשים של סמאקדאון, ביילי באירוע סדרת ההישרדות. ריפלי הזכירה לבייזלר שקבוצתה נוצחה באירוע WarGames ואף אתגרה אותה לקרב על התואר של בייזלר.
ליאו ראש הגן בהצלחה על אליפות ה-NXT במשקל קל נגד נציג Raw, אקירה טוזאווה.
שיבה (להקה)
שיבה (באנגלית: Sheeba) היא להקת בנות אירית. ייצגה את אירלנד באירוויזיון 1981 וסיימה במקום החמישי.
ביוגרפיה.
השלישייה הוקמה ב-1977, ב-1978 הם לקחו חלק בגמר הלאומי האירי לבחירת נציג אירלנד לאירוויזיון עם השיר "It's Amazing What Love Can Do" שם הם דורגו במקום השישי.
לאחר מכן הם הוציאו מספר סינגלים, ב-1981 זכו בגמר הלאומי של אירלנד.